CELEX: 32021D1172
Language: da
Date: 2021-06-18 00:00:00
Title: Rådets afgørelse (EU) 2021/1172 af 18. juni 2021 om indgåelse på Den Europæiske Unions vegne af aftalen vedrørende tidsbegrænsning af aftaler om at stille luftfartøjer med besætning til rådighed mellem Den Europæiske Union, Amerikas Forenede Stater, Island og Kongeriget Norge

19.7.2021   
               
               
                  DA
               
               
                  Den Europæiske Unions Tidende
               
               
                  L 256/1
               
            
         RÅDETS AFGØRELSE (EU) 2021/1172
         af 18. juni 2021
         om indgåelse på Den Europæiske Unions vegne af aftalen vedrørende tidsbegrænsning af aftaler om at stille luftfartøjer med besætning til rådighed mellem Den Europæiske Union, Amerikas Forenede Stater, Island og Kongeriget Norge
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 6, andet afsnit, litra a),
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     I overensstemmelse med Rådets afgørelse (EU) 2019/1580 (2) blev aftalen vedrørende tidsbegrænsning af aftaler om at stille luftfartøjer med besætning til rådighed mellem Den Europæiske Union, Amerikas Forenede Stater, Island og Kongeriget Norge (»aftalen«) (3) undertegnet den 27. august 2019 med forbehold af dens indgåelse på et senere tidspunkt. Aftalen, der sammen med konsultationsmemorandummet er knyttet til afgørelse (EU) 2019/1580 (4), har fundet midlertidig anvendelse siden datoen for dens undertegnelse.
                  
               
                     (2)
                  
                  
                     Som fastsat i fælleserklæringen, som udgør en integreret del af aftalen, og i afgørelse (EU) 2019/1580 er aftalen, der er undertegnet på engelsk, også udfærdiget på andre af Unionens officielle sprog, og disse yderligere sprogversioner skal bekræftes ved en brevveksling mellem parterne.
                  
               
                     (3)
                  
                  
                     Aftalen bør godkendes —
                  
               VEDTAGET DENNE AFGØRELSE:
         
            Artikel 1
            Aftalen vedrørende tidsbegrænsning af aftaler om at stille luftfartøjer med besætning til rådighed mellem Den Europæiske Union, Amerikas Forenede Stater, Island og Kongeriget Norge, i forhold til hvilken fælleserklæringen udgør en integrerende del, godkendes herved på Unionens vegne (5).
         
         
            Artikel 2
            Formanden for Rådet foranstalter på Unionens vegne den notifikation, der er omhandlet i aftalens artikel 7, stk. 1 (6).
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 18. juni 2021.
            
               
                  På Rådets vegne
               
               J. LEÃO
               
                  Formand
               
            
         
         
            (1)  Godkendelse af 18.5.2021 (endnu ikke offentliggjort i EUT).
         
            (2)  Rådets afgørelse (EU) 2019/1580 af 18. juli 2019 om undertegnelse på Den Europæiske Unions vegne og om midlertidig anvendelse af aftalen vedrørende tidsbegrænsning af aftaler om at stille luftfartøjer med besætning til rådighed mellem Den Europæiske Union, Amerikas Forenede Stater, Island og Kongeriget Norge (EUT L 245 af 25.9.2019, s. 1).
         
            (3)  Aftale vedrørende tidsbegrænsning af aftaler om at stille luftfartøjer med besætning til rådighed (EUT L 245 af 25.9.2019, s. 3).
         
            (4)  Jf. for så vidt angår konsultationsmemorandummet dokument ST 11100/19 på http://register.consilium.europa.eu.
         
            (5)  Teksten til aftalen er offentliggjort i EUT L 245 af 25.9.2019, s. 3, sammen med afgørelsen om undertegnelse.
         
            (6)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.